

**Hysbysiad Preifatrwydd Cyffredinol**

Prifysgol De Cymru yw'r rheolwr data ar gyfer y wybodaeth bersonol hon, ac mae’n ymrwymedig at amddiffyn hawliau unigolion yn unol â'r gofynion statudol sydd arni. Mae gan Brifysgol De Cymru Swyddog Diogelu Data y mae modd cysylltu ag ef ar dataprotection@southwales.ac.uk.

Mae hwn yn hysbysiad preifatrwydd cyffredinol ar gyfer cipio data personol nad yw'n cael ei ddal fel rhan arferol o fusnes dydd i ddydd ac mae'n ategu unrhyw hysbysiadau preifatrwydd eraill a allai fod ar waith gan y Brifysgol.

**Pa wybodaeth rydyn ni'n ei chasglu?**

Mae'r hysbysiad preifatrwydd hwn yn berthnasol i ddata personol a ddarperir i ni gan yr unigolion eu hunain neu gan drydydd partïon, ac mae wedi ei gynllunio i helpu pobl y mae eu data'n cael ei gadw i ddeall sut mae'n cael ei ddefnyddio.

Mae'r hysbysiad wedi ei anelu at yr unigolion canlynol, a allai -

* Gysylltu â'r Brifysgol mewn unrhyw fodd at unrhyw ddiben
* Darparu gwasanaethau i’r Brifysgol neu weithio gyda hi
* Gofyn am wybodaeth dan ddeddfwriaeth cydymffurfiaeth gwybodaeth
* Ymweld â gwefan y Brifysgol neu ei defnyddio
* Rhoi gwybodaeth ddigymell i'r Brifysgol

Gallai’r Brifysgol gasglu’r wybodaeth ganlynol:

* Manylion personol (megis enw, manylion cyswllt a chyfeiriad e-bost) a ddarperir yn y man cyswllt lle mae unigolyn yn gofyn am wybodaeth neu'n ei chyflwyno drwy'r wefan.
* Ymatebion i arolygon a gwblheir ar dudalennau gwe neu drwy ddolenni a dderbynnir gan yr unigolyn.
* Unrhyw wybodaeth arall sy'n cael ei phostio, ei e-bostio neu ei hanfon i'r Brifysgol mewn ffordd arall.
* Gwybodaeth am ddefnydd tudalennau gwe, a’r math o borwr, y cyfeiriad IP a'r system weithredu pan fo’r wybodaeth honno ar gael.
* Gwybodaeth bersonol ddigymell (gwybodaeth nad yw PDC wedi ceisio na gofyn amdani) fel CV, gofid neu gŵyn neu gofnodion meddygol a anfonir at staff y Brifysgol. Pan mai hyn fydd yr achos, bydd y data personol hwn yn cael ei drin gyda'r un gofal ag unrhyw ddata personol arall yr ydym yn ei brosesu ac yn unol â deddfwriaeth diogelu data fel y nodir yn yr hysbysiad hwn.
* Bydd y Brifysgol yn casglu gwybodaeth bersonol ynghylch defnydd o’r wefan drwy gwcis yn unol â'r Polisi Cwcis.

**Sut mae data’n cael ei ddefnyddio?**

Dim ond pan fydd y gyfraith yn caniatáu y bydd data personol yn cael ei brosesu - a dim ond at y dibenion canlynol y bydd yn cael ei ddefnyddio:

* At ddibenion gweinyddol ac i helpu gydag ymholiadau a cheisiadau
* I reoli'r berthynas gyda chyflenwyr a phartneriaid
* I gydymffurfio â rhwymedigaeth gyfreithiol neu reoleiddiol
* I alluogi'r Brifysgol i ddarparu cynnyrch, cyfleuster neu wasanaeth
* I brosesu adborth a gwella gwasanaethau
* I reoli a gwella'r system we a datrys problemau
* Pan gesglir gwybodaeth bersonol ar wefan y Brifysgol, er enghraifft trwy ffurflen we neu system dalu ar-lein, hysbysir defnyddwyr pa wybodaeth sy'n cael ei chasglu, pam a gyda phwy y bydd yn cael ei rhannu (os bydd yn cael ei rhannu)
* Pan ofynnir am wybodaeth gan y Brifysgol dan ddeddfwriaeth rhyddid gwybodaeth neu ddiogelu data, neu'n fwy cyffredinol, gall y Brifysgol rannu data personol yn fewnol er mwyn delio â'r cais
* Defnyddir gwybodaeth cyflogwyr ynghylch prentisiaethau at ddibenion monitro a gwerthuso

**Y sail gyfreithlon dros brosesu**

Mae deddfwriaeth diogelu data yn ei gwneud yn ofynnol bod sail gyfreithiol ar waith wrth brosesu data personol.

**Cydsyniad:** Mae caniatâd wedi ei roi ac felly’n rhoi sail ar gyfer prosesu data personol.

**Cyflawni contract**: Efallai y bydd angen prosesu data personol mewn perthynas â chontract y mae'r Brifysgol wedi mynd iddo gyda sefydliad i ddarparu gwasanaethau'r Brifysgol, neu oherwydd bod cais wedi ei wneud i ymuno â’r contract.

**Tasg gyhoeddus:** Efallai y bydd angen prosesu'r data personol er mwyn cwblhau tasg a gyflawnir er budd y cyhoedd neu wrth arfer awdurdod swyddogol sydd gan y Brifysgol.

**Rhwymedigaeth gyfreithiol:** Mae prosesu data personol yn angenrheidiol er mwyn cydymffurfio â rhwymedigaeth gyfreithiol - gallai hyn gynnwys darparu data penodol i asiantaethau allanol fel sy'n ofynnol dan y gyfraith.

**Buddiannau dilys**: Efallai y bydd angen prosesu data personol at ddibenion y buddion dilys sydd gan y Brifysgol neu drydydd parti, ac eithrio pan fo buddiannau’r unigolyn a hawliau a rhyddid sylfaenol sy'n ei gwneud yn ofynnol i amddiffyn data personol yn drech na buddiannau o’r fath.

**Buddiannau cyfreithlon**: mae angen prosesu er mwyn cydymffurfio â rhwymedigaeth gyfreithiol sydd ar y Brifysgol.

Bydd rhai o'r seiliau uchod ar gyfer prosesu yn gorgyffwrdd ac efallai y bydd cyfiawnhad dros ddefnyddio gwybodaeth bersonol ar sawl sail.

**Pwy sy'n derbyn y data hwn?**

At y dibenion y rhoddir manylion amdanynt uchod, efallai y bydd yn rhaid i'r Brifysgol rannu data personol â'r canlynol:

* Darparwyr gwasanaethau trydydd parti allanol: gall fod adegau pan fydd sefydliadau allanol yn defnyddio gwybodaeth bersonol fel rhan o’r gwaith o ddarparu gwasanaeth i'r Brifysgol neu fel rhan o’r broses o wirio ansawdd y gwasanaeth a ddarperir, megis archwilio.
* Asiantaethau gorfodi'r gyfraith neu asiantaethau llywodraeth a rheoleiddio eraill: Efallai y bydd yn ofynnol dan y gyfraith i'r Brifysgol ddatgelu gwybodaeth benodol i'r heddlu neu awdurdod perthnasol arall mewn amgylchiadau e.e. lle ystyrir bod unigolyn mewn perygl difrifol o niwed.
* Derbynnir ceisiadau o bryd i'w gilydd gan drydydd partïon sydd ag awdurdod i ddatgelu data personol. Dim ond pan ganiateir i'r Brifysgol wneud hynny gan y gyfraith neu reoliad perthnasol y bydd ceisiadau o'r fath yn cael eu cyflawni.
* Lle mae'r Brifysgol yn gweithio gyda chyflogwyr rhaid darparu rhai manylion cyswllt i’r llywodraeth, yn ymwneud â'r prif gyswllt, at ddibenion gwerthuso a monitro.

**Trosglwyddiadau i drydydd gwledydd a'r mesurau diogelwch sydd ar waith**

Gall y Brifysgol ddefnyddio darparwyr trydydd parti i ddarparu gwasanaethau, megis meddalwedd a gynhelir yn allanol neu ddarparwyr cwmwl, a gall y ddarpariaeth honno olygu trosglwyddo data personol y tu allan i'r DU. Pryd bynnag y defnyddir darparwyr trydydd parti, bydd y Brifysgol yn sicrhau bod data personol yn cael ei drin gan y trydydd partïon hynny yn ddiogel ac mewn ffordd sy'n gyson â chyfraith diogelu data'r DU, a bod mesurau diogelwch ar waith.

**Cadw data**

Dim ond cyhyd ag y bo angen i gyflawni'r dibenion y cafodd ei gasglu atynt y bydd data personol yn cael ei gadw, gan gynnwys at ddibenion cyflawni unrhyw ofynion cyfreithiol, cyfrifyddu neu adrodd, ac yn unol ag [Atodlen Gadw’r Brifysgol.](http://uso.southwales.ac.uk/media/files/documents/2015-09-03/UniversityRecordsRetentionSchedulev0_5_03092015.pdf)

**Diogelwch data**

Mae deddfwriaeth Diogelu Data yn ei gwneud yn ofynnol i'r Brifysgol gadw gwybodaeth bersonol yn ddiogel. Golyga hyn y bydd cyfrinachedd yn cael ei barchu, a gweithredir yr holl fesurau priodol i atal mynediad a datgelu heb awdurdod. Dim ond aelodau staff sydd ag angen mynediad at wybodaeth fydd yn cael eu hawdurdodi i wneud hynny. Bydd gwybodaeth a gedwir yn electronig yn destun cyfrinair a chyfyngiadau diogelwch eraill, a bydd ffeiliau papur yn cael eu storio mewn ardaloedd diogel sydd â mynediad atynt wedi ei reoli.

Efallai y bydd rhywfaint o brosesu yn cael ei wneud ar ran y Brifysgol gan sefydliad sydd wedi'i gontractio at y diben hwnnw. Bydd sefydliadau sy'n prosesu data personol ar ran y Brifysgol dan rwymedigaeth i brosesu data personol yn unol â deddfwriaeth Diogelu Data.

**HHawliau unigolion**

Mae gan unigolion hawl i gael mynediad at wybodaeth bersonol, i wrthwynebu prosesu gwybodaeth bersonol, ei chywiro, dileu, cyfyngu ac i’w phorthi.

Mae rhagor o wybodaeth am hawliau unigolion ar [dudalennau gwe Diogelu Data’r Brifysgol](http://uso.southwales.ac.uk/ig/dp/).

Dylid gwneud ceisiadau neu wrthwynebiadau yn ysgrifenedig i Swyddog Diogelu Data'r Brifysgol: -

Swyddfa Ysgrifennydd y Brifysgol,   
Prifysgol De Cymru,  
Pontypridd,  
CF37 1DL

E-bost: dataprotection@southwales.ac.uk

Gall unigolion sy'n anhapus â'r ffordd y mae eu data personol wedi ei brosesu gysylltu i gychwyn â Swyddog Diogelu Data'r Brifysgol gan ddefnyddio'r manylion cyswllt uchod.

Mae gan unigolion sy'n parhau i fod yn anfodlon hawl i gysylltu’n uniongyrchol â'r Comisiynydd Gwybodaeth gyda phryderon. Gellir cysylltu â'r Comisiynydd Gwybodaeth yn:

Swyddfa’r Comisiynydd Gwybodaeth,  
Wycliffe House,  
Water Lane,  
Wilmslow,  
Swydd Gaer,  
SK9 5AF

[www.ico.org.uk](http://www.ico.org.uk)

|  |  |  |
| --- | --- | --- |
| Drafftiwyd: 18/09/19 V2 | Awdur: Rhys Davies | Adolygiad: 18/09/20 |